.  Minu teadmine Karl Londist sai alguse 2003ndal aastal kui sõber Hendrik ostis antikvariaadist ühe viiekümnendatel välja antud kehakultuuri  ajakirja, kus pikk lugu moodsatest suusatamistehnikatest. Eriti suurepärane oli peatükk looduslike takistuste ületamisest suusarajal. Tehnikad, mis praegusi siledatel radadel liuglevaid suusatajaid pigem õlgu kehitama panevad, kuid ettevalmistamata maastikul sõites ülimalt praktilised ja ka lõbusad on. See kena ajakiri läks kahjuks kolimiste käigus kaotsi, aga mälestus Karl Londist elab edasi.